‘જે કર ઝૂલાવે પારણું, એ જગત પર શાસન કરે’ ની પ્રસિદ્ધ ઉક્તિ આ કાર્ટૂન દર્શાવે છે. એક ખેલાડી જે રીતે બોલને એક આંગળી ઉપર ફેરવે છે, એ જ રીતે એક સ્ત્રી સમગ્ર પૃથ્વીને ગોળ ગોળ ફેરવી શકે છે. એમરા એરીકેન/Emrah Arikan નામના તુર્કી કાર્ટૂનિસ્ટે એક પણ શબ્દ લખ્યા વિના આ હકીકત સચોટપણે દર્શાવી છે. ખેલાડીએ ‘વન’ લખેલાં ટી-શર્ટ-ચડ્ડી પહેરેલાં છે, જ્યારે સ્ત્રી તેના રોજિંદા પોષાકમાં છે. તેનો નીચો, નાનકડો શારીરિક બાંધો તે ‘અબળા’ હોવાનું સૂચવતો લાગે છે, પણ એક આંગળી પર પૃથ્વી ફેરવતી હોવા છતાં તેના ચહેરા પર સહજતાના ભાવ કાર્ટૂનિસ્ટે દર્શાવ્યા છે. આ સહજતા જોઈને ખેલાડીના ચહેરા પરના આઘાતના ભાવ રમૂજ પ્રેરે એવા છે. એમરાનાં વધુ કાર્ટૂનો https://www.cartoonmovement.com/p/6695 પર જોઈ શકાશે.